[{"text_idx": "#000001", "text": "Kinnisvaraa\u0308ris on tihti keeruline saavutada olukorda, kus vara mu\u0308u\u0308gist vabastatud kapitali saab koheselt tulusalt paigutada uue soodsa kinnistu ostu finantseerimiseks vo\u0303i muude atraktiivsete a\u0308riplaanide finantseerimiseks. Tihti tuleb atraktiivseid tehinguid oodata ja turult pikemalt otsida. Nii vo\u0303ib raha ja\u0308a\u0308da pikemalt seisma seejuures nullila\u0308hedast pangaintressi teenides."}, {"text_idx": "#000002", "text": "Veel keerulisem on olukord, kui soovitakse osta uut kinnistut enne kui pooleliolevast a\u0308ritehingust ei ole veel vahendid laekunud, na\u0308iteks enne mu\u0308u\u0308gis oleva kinnisvara ostu-mu\u0308u\u0308gutehingut. Selleks, et atraktiivsed tehingud siiski realiseerida, saab kasutada sildlaenu, mis vo\u0303imaldab kaasata kapitali vana kinnisvara mu\u0308u\u0308giperioodiks vo\u0303i hetkeni, mil laekub ettevo\u0303ttele tulu mo\u0303nest muust allikast. Antud artikkel toob ta\u0308psemalt va\u0308lja sildlaenu kasutusvo\u0303imalused."}, {"text_idx": "#000003", "text": "Lihtsustatult kirjeldades on sildlaen lu\u0308hiajaline finantseerimisvahend, mis aitab ettevo\u0303tjatel \u201erajada silla\u201c teostamaks ettevo\u0303tte a\u0308ritegevuseks vajalikke tehinguid enne vabade vahendite olemasolu (na\u0308iteks enne kinnisvara mu\u0308u\u0308gist saadavate tulude laekumist). Laenuvo\u0303tja jaoks maandab see riske ning annab vo\u0303imaluse korrastada kapitalistruktuuri vo\u0303i kinnisvara mu\u0308u\u0308ki paremini planeerida."}, {"text_idx": "#000004", "text": "Sildlaenud on olnud kasutuses aastaku\u0308mneid, kuid nad on olnud u\u0308ldjuhul va\u0308ga kallid (2-3 % kuus). Kuna kapitali pakkumine on selles segmendis tunduvalt odavnenud (ka u\u0308hisrahastuse kaasabil), siis sildlaenude kasutamise populaarsus on viimasel ajal tunduvalt kasvanud ka ta\u0308nasel Eesti kinnisvaraturul. Peamiselt kasutavad ettevo\u0303tjad sildlaenu selleks, et katta ettevo\u0303tte lu\u0308hiajalised kapitalivajadused, soetada laenu abil uut kinnisvara vo\u0303i teostada arendusto\u0308id. Uut kinnisvara soetatakse tihti ka selleks, et seda renoveerida ning kasumiga maha mu\u0308u\u0308a. Olemasolev kinnisvara seatakse seejuures sildlaenu tagatiseks ning laenu suurus so\u0303ltub vara va\u0308a\u0308rtusest. Sildlaen tagastatakse ostetava ja renoveeritava vara mu\u0308u\u0308gist tulenevatest vahenditest ettena\u0308htud perioodi jooksul."}, {"text_idx": "#000005", "text": "Selleks, et kirjeldada, kuidas sildlaen to\u0308o\u0308tab, toome lihtsa na\u0308ite."}, {"text_idx": "#000006", "text": "Oletame, et ettevo\u0303tja, kes soovib kinnisvara mu\u0308u\u0308a, leidis omale ostja ning leppis kokku, et kinnisvara mu\u0308u\u0308gist laekub raha 10. novembril. Samaaegselt soovib ettevo\u0303tja osta pangalt kinnisvara, kuid leping on tehtud viisil, et sissemakse tuleb teostada 30. oktoobril, mis on 11 pa\u0308eva varem. Sellisel juhul po\u0308o\u0308rdub ettevo\u0303tja sildlaenu va\u0308ljastava krediidipakkuja poole, kes seab hu\u0308poteegiks ettevo\u0303tja olemasoleva kinnisvara ning finantseerib uue kinnisvara soetamist."}, {"text_idx": "#000007", "text": "Sildlaenude puhul kehtib metafoor, et sild peaks olema piisavalt pikk, et teisele kaldale jo\u0303uda. Seega, kui ettevo\u0303tja arvab, et suudab kinnisvara mu\u0308u\u0308a kolme kuu jooksul, peaks sildlaen katma va\u0308hemalt 6 kuu kapitalivajadused. Kuna sildlaen on laenuandja jaoks pigem ko\u0303rge riskiga laen, on ka intressima\u0308a\u0308rad ta\u0308nasel turul ko\u0303rgemad kui na\u0308iteks pankade poolt pakutavate lu\u0308hiajaliste laenude puhul. On tavaline, et sildlaenu on vo\u0303imalik vo\u0303tta alates 8% aastaintressist, millele lisanduvad lepingutasud laenuandjale."}, {"text_idx": "#000008", "text": "Sildlaenu pikkuseks vo\u0303ib olla 3-24 kuud, kuid ko\u0303ige tavalisem on 12-kuuline periood eesma\u0308rgiga osta uus kinnisvara, see renoveerida ning seeja\u0308rel kasumiga mu\u0308u\u0308a (sellise eesma\u0308rgiga laenu nimetatakse inglise keeles ka \u201cflip loan\u201c). Laenu ja tagatisvara va\u0308a\u0308rtuse suhe ja\u0308a\u0308b vahemikku 50% \u2013 80%."}, {"text_idx": "#000009", "text": "Hetkel on Eesti kinnisvaraturul sildlaenude kasutamise populaarsus suurenenud ning seda eelko\u0303ige pankade ja\u0308ikade laenukriteeriumite to\u0303ttu, mis suunavad ettevo\u0303tjad kasutama alternatiivseid finantseerimisvo\u0303imalusi. Samuti ma\u0308ngib rolli ka alternatiivsete vo\u0303imaluste suurem paidlikkus ning kiirus. U\u0308hisrahastuse abil on ettevo\u0303tjatel vo\u0303imalik saada oma ettevo\u0303tlustegevuse jaoks vajalikku kapitali ning investoritel on samaaegselt vo\u0303imalik investeerida ko\u0303rge tulususega kinnisvaraga tagatud lu\u0308hiajalistesse laenudesse. Sellist tu\u0308u\u0308pi laenud arendavad Eesti majandust ning vo\u0303imaldavad va\u0308ikestel ja keskmise suurusega ettevo\u0303tetel saavutada oma eesma\u0308rke ning teha tehinguid, mis paindliku ja kiire kapitali puudumisel ja\u0308a\u0308ksid teostamata."}, {"text_idx": "#000010", "text": "Kui soovid la\u0308hemalt uurida, kuidas EstateGuru kaudu oma ettevo\u0303ttele sildlaenu abil finantseeringut saada, siis saad vajaliku informatsiooni meie kodulehelt. Vo\u0303ta meiega u\u0308hendust ja vii oma ideed ellu!"}, {"text_idx": "#000011", "text": "Estateguru uus ja parem krediidipoliitika: mis on muutunud?"}, {"text_idx": "#000013", "text": "EstateGuru alustas esimese ebao\u0303nnestunud laenu tagatisvara realiseerimisega"}, {"text_idx": "#000014", "text": "EstateGuru ulatas jo\u0303uludel abika\u0308e va\u0308hekindlustatud peredele"}, {"text_idx": "#000018", "text": "InvesteerimineLaenaminePortfelli u\u0308levaatedCase study\u2019idPressiteatedEttevo\u0303tte uudisedKontorieluMine estateguru.coLoo Konto"}]